cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1120
title: การสร้างสรรค์หน่วยเคลื่อนที่ของฐานความรู้นิทรรศการศิลปะ

description: การวิจัยและสร้างสรรค์นี้ มีวัตถุประสงค์เพื่อศึกษานโยบายและรูปแบบกิจกรรมทางการศึกษาในพิพิธภัณฑ์ศิลปะ เพื่อสร้างสรรค์หน่วยเคลื่อนที่ของฐานความรู้นิทรรศการศิลปะที่เป็นนวัตกรรมการพัฒนาศิลปวิจักษณ์ของผู้ชม และเพื่อสร้างกิจกรรมทางการศึกษาที่พัฒนาความรู้ความเข้าใจในศิลปะซึ่งจะช่วยขับเคลื่อนวงการศิลปะให้เกิดการพัฒนาอย่างยั่งยืน ผู้วิจัยได้ศึกษาแนวคิดเกี่ยวกับความสำคัญ การจัดการและบทบาททางการศึกษาในพิพิธภัณฑ์ เพื่อตั้งคำถามในการวิจัยสำหรับเก็บข้อมูลจากผู้อำนวยการ ภัณฑารักษ์ หรือเจ้าหน้าที่การศึกษาของพิพิธภัณฑ์ศิลปะและหอศิลป์ และได้ศึกษาทฤษฎีการเรียนรู้ของบลูม ศิลปศึกษาแบบมีหลักเกณฑ์เป็นพื้นฐาน ประสบการณ์กับการเรียนรู้ ทฤษฎีการสื่อสารในบริบทพิพิธภัณฑ์ศิลปะ และการศึกษาผู้ชม เพื่อตั้งคำถามในการวิจัยสำหรับเก็บข้อมูลจากกลุ่มตัวอย่างประชากร ผลการวิจัยนำสู่การสร้างสรรค์ผลงาน นวัตกรรมที่สร้างขึ้นจึงเป็นการผสมผสานสิ่งที่เป็นนามธรรม ได้แก่ แนวคิด ทฤษฎีต่างๆ และสิ่งที่เป็นรูปธรรม ได้แก่ ตัวโครงสร้างหน่วยเคลื่อนที่ ภาพผลงานศิลปะภาพเหมือนบุคคล คำอธิบายผลงาน แผ่นพับ แอปพลิเคชันบนแทบเล็ต กิจกรรมศิลปะปฏิบัติ กิจกรรมพัฒนาศิลปวิจักษณ์ และเกมจับคู่ จากการวัดผลการสร้างสรรค์สรุปได้ว่านวัตกรรมเป็นการบูรณาการการเรียนรู้ศิลปะ 4 ด้าน คือ ศิลปะปฏิบัติ สุนทรียศาสตร์ ศิลปวิจารณ์ และประวัติศาสตร์ศิลปะ และกระตุ้นการเรียนรู้ศิลปะตามทฤษฎีของบลูม คือ ด้านพุทธิพิสัย จิตพิสัย และทักษะพิสัย ถือเป็นการวิจัยและสร้างสรรค์ที่ตรงตามวัตถุประสงค์ทุกประการ
DOI: 10.14457/cu.the.2013.1121
title: การสร้างสรรค์นาฏยศิลป์ที่สะท้อนถึงความเชื่อหลังความตายของครูโนรา

description: วิทยานิพนธ์ “การสร้างสรรค์นาฏยศิลป์ที่สะท้อนถึงความเชื่อหลังความตายของครูโนรา” เป็นการวิจัยแบบสร้างสรรค์ที่มีวัตถุประสงค์ เพื่อสร้างสรรค์รูปแบบการแสดงนาฏยศิลป์ และหาแนวคิดในการสร้างงานการสร้างสรรค์นาฏยศิลป์ที่สะท้อนถึงความเชื่อหลังความตายของครูโนรา ที่มีการเก็บรวบรวมข้อมูลจาก 1) เอกสาร 2) การสัมภาษณ์ผู้ที่เกี่ยวข้องกับงานวิจัย 3) สื่อสารสนเทศอื่นๆ 5) การสำรวจข้อมูลภาคสนาม 6) เกณฑ์มาตรฐานศิลปิน จากนั้นจึงทำการวิเคราะห์ และสังเคราะห์ข้อมูล สรุปผล และนำเสนอเป็นผลงานวิจัย โดยการเก็บข้อมูลในช่วงเดือนมกราคม 2554 ถึงเดือนธันวาคม 2555 ทั้งในประเทศและต่างประเทศ ส่วนการสัมภาษณ์ผู้เชี่ยวชาญในด้านศิลปะการแสดง รวมถึงนิสิต นักศึกษาโดยเฉพาะผู้ที่มีส่วนเกี่ยวข้องกับการสร้างสรรค์งานนาฏยศิลป์แบบสร้างสรรค์ นอกจากนี้ผู้วิจัยได้นำแรงบันดาลใจจากความเชื่อหลังความตายของครูโนรา ในประเด็นของความกตัญญู ความรัก ความผูกพันธ์ของคนในครอบครัว ข้อมูลทั้งหมดนี้ได้นำมาวิเคราะห์ เพื่อตอบคำถามในงานวิจัยเชิงสร้างสรรค์ครั้งนี้คือ ได้ผลงานการแสดงนาฏยศิลป์ที่สะท้อนถึงความเชื่อหลังความตายของครูโนรา ตรงตามวัตถุประสงค์ทุกประการ จากการสร้างสรรค์ทำให้ได้รูปแบบนาฏยศิลป์อธิบายได้ตามองค์ประกอบทางด้านนาฏยศิลป์ที่ประกอบไปด้วย บทการแสดงที่สะท้อนถึงความเชื่อ ลีลาการแสดงแบบโนรา นาฏยศิลป์สมัยใหม่และหลังสมัยใหม่ เครื่องแต่งกาย ดนตรีที่เป็นทั้งแบบอนุรักษ์และสร้างสรรค์ พื้นที่การแสดงที่ใช้สิ่งก่อสร้างที่เป็นวัสดุท้องถิ่นจากธรรมชาติ แสงที่ใช้สีน้อย อุปกรณ์ประกอบการแสดงที่ใช้เพื่อสร้างความสมจริงของการประกอบพิธีกรรม นักแสดงที่มีพื้นฐานทางด้านการแสดงนาฏยศิลป์ไทยและนาฏยศิลป์ร่วมสมัย ส่วนแนวคิดของ “การสร้างสรรค์นาฏยศิลป์ที่สะท้อนถึงความเชื่อหลังความตายของครูโนรา" นั้นจะให้ความสำคัญกับประเด็นต่างๆ ซึ่งเรียงลำดับตามความสำคัญก่อนหลัง คือ การคำนึงถึงความคิดสร้างสรรค์ในการแสดง การอนุรักษ์ศิลปวัฒนธรรมประจำชาติ การใช้ความหลากหลายของรูปแบบการแสดง การใช้ทฤษฎีทางด้านนาฏยศิลป์ และทัศนศิลป์ การใช้ทฤษฎีทางด้านการสื่อสารการแสดง การสะท้อนให้เห็นถึงสภาพสังคม การใช้สัญลักษณ์ เพื่อสื่อสารในการแสดง โดยที่งานสร้างสรรค์นาฏยศิลป์ชิ้นนี้ได้เป็นตัวอย่างของสื่อที่จะแสดงถึงการสร้างความเข้าใจของคนในวัฒนธรรมที่หลากหลายต่อไป
DOI: 10.14457/cu.the.2013.1122
title: เครื่องมือสนับสนุนสำหรับการตรวจสอบการดำเนินงานของกระบวนการซอฟต์แวร์

description: วิทยานิพนธ์นี้ มีวัตถุประสงค์เพื่อออกแบบและพัฒนาเครื่องมือสนับสนุนสำหรับการตรวจสอบการดำเนินงานของกระบวนการซอฟต์แวร์ ให้ใช้ได้กับทั้งองค์กรที่มีการนิยามกระบวนการและต้องการตรวจสอบการดำเนินงานของกระบวนการว่ามีการดำเนินงานตามกระบวนการที่นิยามไว้หรือไม่ รวมถึงช่วยอำนวยความสะดวกให้กับผู้ตรวจสอบกระบวนการการพัฒนาเครื่องมือนี้เริ่มต้นด้วยการวิเคราะห์ความต้องการของเครื่องมือ โดยเครื่องมือสามารถรองรับการนำเข้าและการสร้างนิยามกระบวนการ พร้อมทั้งเสนอแนวทางในการสร้างรายการตรวจสอบให้ผู้ตรวจสอบนำไปใช้ตรวจสอบการดำเนินงานของกระบวนการได้ รวมไปถึงการสรุปผลการตรวจสอบการดำเนินงานและประเด็นขัดแย้งที่เกิดขึ้นของกระบวนการ จากนั้นจึงออกแบบและพัฒนาเครื่องมือ เมื่อพัฒนาเสร็จจึงทดสอบการทำงานของเครื่องมือโดยการทดสอบกับกระบวนการซึ่งอ้างอิงจากนิยามกระบวนการที่ใช้งานจริงขององค์กร เพื่อตรวจสอบว่าเครื่องมือสามารถใช้งานได้จริงหรือไม่จากการทดลองใช้เครื่องมือกับกระบวนการซอฟต์แวร์ ผลปรากฏว่าเครื่องมือสามารถช่วยอำนวยความสะดวกให้ผู้ตรวจสอบได้ โดยนำเสนอรายการตรวจสอบเพื่อใช้เป็นแนวทางในการตรวจสอบการดำเนินงานของกระบวนการ และแสดงรายชื่อกระบวนการที่ประเด็นขัดแย้งไม่ได้รับการแก้ไขตามจำนวนครั้งที่กำหนด
DOI: 10.14457/cu.the.2013.1123
title: เครื่องมือสำหรับสนับสนุนข้อปฏิบัติเฉพาะของกลุ่มกระบวนการตรวจสอบความสมเหตุสมผลตามซีเอ็มเอ็มไอ

description: วิทยานิพนธ์นี้ มีวัตถุประสงค์เพื่อออกแบบและพัฒนาเครื่องมือสำหรับสนับสนุนข้อปฏิบัติเฉพาะของกลุ่มกระบวนการตรวจสอบความสมเหตุสมผลตามซีเอ็มเอ็มไอ เพื่อใช้ในองค์กรที่ต้องการปรับปรุงกระบวนการตรวจสอบความสมเหตุสมผลให้เป็นไปตามแนวทางของซีเอ็มเอ็มไอ การพัฒนาเครื่องมือนี้เริ่มต้นด้วยการวิเคราะห์ความต้องการของเครื่องมือโดยการสร้างคำนิยามกระบวนการตรวจสอบความสมเหตุสมผล ซึ่งมาจากการวิเคราะห์และประยุกต์ข้อปฏิบัติเฉพาะของกลุ่มกระบวนการตรวจสอบความสมเหตุสมผลตามซีเอ็มเอ็มไอ เวอร์ชัน 1.3 เข้ากับวงจรพัฒนาซอฟต์แวร์ จากนั้นจึงออกแบบและพัฒนาเครื่องมือเพื่อรองรับกิจกรรมต่างๆ ในกระบวนการ ได้แก่ การเลือกและทบทวนผลิตภัณฑ์ที่จะทำการตรวจสอบ การกำหนดและทบทวนข้อมูลทรัพยากรที่ต้องการในการตรวจสอบ และเกณฑ์การตรวจสอบ การบันทึกผลการตรวจสอบ การรายงานปัญหาและข้อบกพร่องที่พบในการตรวจสอบ การรายงานสรุปผลการตรวจสอบความสมเหตุสมผลของผลิตภัณฑ์ในโครงการ เครื่องมือถูกทดสอบโดยการตรวจสอบข้อปฏิบัติเฉพาะของการบวนการตรวจสอบความสมเหตุสมผลตามซีเอ็มเอ็มไอ กับความสามารถของเครื่องมือ และทดสอบความถูกต้องของเครื่องมือในการสนับสนุนการดำเนินกระบวนการกับโครงการพัฒนาซอฟต์แวร์จำนวน 3 โครงการ เพื่อตรวจสอบว่าเครื่องมือสามารถสนับสนุนกิจกรรมต่างๆ ในกระบวนการตรวจสอบความสมเหตุสมผลตามซีเอ็มเอ็มไอได้อย่างครบถ้วนและถูกต้องจากการทดลองใช้เครื่องมือกับโครงการพัฒนาซอฟต์แวร์ ผลปรากฎว่าเครื่องมือสามารถสนับสนุนกิจกรรมตามข้อปฏิบัติเฉพาะของกระบวนการตรวจสอบความสมเหตุสมผลตามซีเอ็มเอ็มไอ และแสดงรายงานสรุปการตรวจสอบความสมเหตุสมผลของโครงการได้อย่างถูกต้อง
DOI: 10.7795/720.20190617
title: Dataset for DC measurement of the dressed states in a coupled 100 GHz resonator system using single quasiparticle transistor as a sensitive microwave detector

description: This data set is the basis for the publication "DC measurement of the dressed states in a coupled 100 GHz resonator system using single quasiparticle transistor as a sensitive microwave detector". It contains the following data: Lotkhov_APL19_fig_2a.dat contains a 2D matrix with autonomous signal current values I_sset as function of bias and normalized gate voltages. The measurement was done on a test sample without qubit with deviating parameters Lotkhov_APL19_fig_2b.dat contains a 2D matrix with signal current values I_sset as function of bias and normalized gate voltages. The measurement was done on the same test sample as in (a) under strong irradiation from a Josephson source on the same chip. Lotkhov_APL19_fig_2c.dat contains a 2D matrix with signal current values I_sset as function of Josephson voltage and normalized gate charge for a bias voltage fixed at the most sensitive point. The measurement was done on the same test sample as in (a) under strong irradiation from a Josephson source on the same chip. Lotkhov_APL19_fig_3a.dat contains a 2D matrix with signal current values as function of Josephson radiation frequency and the magnetic field applied to the sample at the normal incidence. The measurement was done on the full working sample including transmon qubit. All data was recorded using LabView-based custom-made measurement processor Modulab with a numerical accuracy of 16 byte float. The measuremnt was done in the dilution fridge Kelvinox AST MInisorb at T = 15mK. The data were acquired within the Joint Research Project "17FUN10 Parawave" at Physikalisch-Technische Bundesanstalt Braunschweig. The project has received funding from the EMPIR programme, which is co-financed by the European Union’s Horizon 2020 research and innovation programme, and form the EMPIR Participating States
DOI: 10.25540/axn8-5ekd
title: Development of a quality of life scale in English and Chinese for family caregivers of patients with advanced cancer in Singapore

description: De-identified dataset used in Cheung YB, Neo SHS, Teo I, et al. Development and evaluation of a quality of life measurement scale in English and Chinese of family caregivers of patients with advanced cancers. Health and Quality of Life Outcomes 2019; 17(1): 35. https://doi.org/10.1186/s12955-019-1108-y
DOI: 10.20350/digitalcsic/8643
title: Apatite fission track and zircon (U-Th)/He dataset in the eastern Basque-Cantabrian Zone - western Pyrenees

description: Apatite fission track and zircon (U-Th)/He
description: Low-temperature thermochronology studies have increased our knowledge of the orogenic processes along the Pyrenean-Cantabrian mountain belt by placing time constraints on the exhumation history of its rocks. However, a significant gap of data existed between the Pyrenees and the Cantabrian Mountains, hampering a comprehensive view of the tectonothermal evolution along the belt. Thus, we present a new apatite fission-track (AFT) and zircon (U-Th)/He (ZHe) dataset for the eastern Basque-Cantabrian zone and western Pyrenees. AFT central ages cluster in the Eocene-Oligocene. According to their ZHe age-eU correlations, samples can be separated into two groups: group 1 depicts clustered ZHe ages-eU concentrations (Cinco Villas Massif) and group 2 depicts dispersed ZHe ages-eU concentration (Alduides Massif and a Paleozoic rock pinned along the Leiza thrust sheet). A sample from the Oroz-Betelu Massif shows an intermediate behavior. Our results agree with previous data in the Pyrenean-Cantabrian mountain belt, supporting a Cenozoic cooling of the hinterlands of this part of the belt.
DOI: 10.14457/cu.the.2013.1124
title: กลไกการเกิดชั้นสารประกอบนิกเกิลอะลูมิไนด์ที่ใกล้จุดหลอมเหลวของอะลูมิเนียม

description: โลหะผสมนิกเกิลถูกใช้งานอย่างแพร่หลายในอุตสาหกรรมที่อุณหภูมิสูง เช่น ใบพัดในอุตสาหกรรมกังหันแก๊ส รวมถึงชิ้นส่วนต่าง ๆ ที่ต้องทนต่ออุณหภูมิสูง และกระบวนการอะลูมิไนซิงเป็นกระบวนการหนึ่งที่นิยมใช้ในการเพิ่มความต้านทานต่อการเกิดออกซิเดชั่นในโลหะผสมนิกเกิล ด้วยการทำให้เกิดการแพร่และเกิดสารประกอบนิกเกิลอะลูมิไนด์บนผิวนิกเกิล จากงานวิจัยที่ผ่านมาได้ทำการทดลองที่ 1073 เคลวิน ซึ่งอยู่สูงกว่าจุดหลอมเหลวอะลูมิเนียม ยืนยันว่าเฟสที่เกิดขึ้นในการทำอะลูมิไนซิง คือเฟสของสารประกอบ Ni2Al3 และ NiAl3 โดยมี Ni2Al3 เป็นเฟสหลักที่เกิดขึ้นในชั้นสารประกอบ งานวิจัยครั้งนี้ต้องการศึกษาโครงสร้างจุลภาค และสารประกอบที่เกิดขึ้นที่อุณหภูมิ 873 เคลวิน ซึ่งเป็นอุณหภูมิที่อยู่ต่ำกว่าจุดหลอมเหลวของอะลูมิเนียมเล็กน้อยที่เวลาต่าง ๆ กัน โดยมีการอบขึ้นไปที่อุณหภูมิ 1073 เคลวิน เป็นเวลา 5 นาที เพื่อให้นิกเกิลและอะลูมิเนียมยึดติดกันก่อน จากนั้นวัดความหนาและศึกษากลไกการแพร่ของนิกเกิลในสารประกอบ Ni2Al3 ซึ่งเฟสที่เกิดขึ้นหลักคือ Ni2Al3 ส่วนเฟส NiAl3 มีน้อยลง จนถึงไม่มีเลย สำหรับการคำนวณค่าสัมประสิทธิ์การแพร่ของนิกเกิลในสารประกอบ Ni2Al3 นั้นคำนวณโดยใช้หลักการแพร่ในระบบของโลหะผสมที่ละลายกันอย่างไม่สมบูรณ์ แนวคิดเรื่องสมดุลมวล ผลต่างของฟลักซ์ที่รอยต่อระหว่างเฟสทำให้เกิดการสะสมของอะตอมที่ชั้นสารประกอบ ค่าสัมประสิทธิ์การแพร่ของนิกเกิลใน Ni2Al3 ที่อุณหภูมิ 873 เคลวิน มีค่า 4.19 x 10-12 ตารางเมตรต่อวินาที และจากสมการการแพร่ของอาร์เรเนียส D = Doexp(-Q/RT) พบว่าพลังงานก่อกัมมันต์สำหรับการแพร่ของนิกเกิลใน Ni2Al3 มีค่า 288 กิโลจูลต่อโมล
DOI: 10.14457/cu.the.2013.1125
title: การจำแนกต้นไม้ตัดสินใจสำหรับชุดข้อมูลไม่สมดุลโดยใช้น้ำหนักต่างกันบนข้อมูลสังเคราะห์

description: การจำแนกต้นไม้ติดสินใจสำหรับชุดข้อมูลไม่สมดุล โดยใช้น้ำหนักต่างกันบนข้อมูลสังเคราะห์ เป็นวิธีการที่ใช้เทคนิค SMOTE ในการเพิ่มจำนวนตัวอย่างกลุ่มน้อยด้วยการสังเคราะห์ข้อมูลกลุ่มน้อยขึ้น เพื่อให้จำนวนตัวอย่างกลุ่มน้อยที่เพิ่มขึ้นมีจำนวนใกล้เคียงกับตัวอย่างกลุ่มมาก และปรับการหาเอนโทรปีใหม่ ซึ่งใช้วิธี C4.5เป็นพื้นฐาน เพื่อจำแนกข้อมูลกลุ่มน้อยได้ดีขึ้น สำหรับการจำแนกข้อมูลแบบสองกลุ่ม ทำการทดสอบแบบไขว้ข้ามสิบกลุ่ม โดยเลือกชุดข้อมูลไม่สมดุลจำนวน 16 ชุดข้อมูลมาทำการทดลอง และเปรียบเทียบผลการทดลองกับอัลกอริทึม C4.5 ที่ใช้เทคนิค SMOTE การทดสอบพบว่าวิธีการที่นำเสนอสามารถจำแนกข้อมูลกลุ่มน้อยได้ดีกว่าวิธีอื่นๆ เมื่อใช้น้ำหนักที่ต่างกันบนข้อมูลสังเคราะห์
DOI: 10.14457/cu.the.2013.1126
title: ซัพพอร์ตเวกเตอร์แมชชีนสำหรับการพยากรณ์ราคาตราสารอนุพันธ์

description: การนำระบบคอมพิวเตอร์มาช่วยในการตัดสินใจซื้อขายหลักทรัพย์สามารถช่วยอำนวยความสะดวกให้แก่นักลงทุนเป็นอย่างมาก โดยเฉพาะอย่างยิ่งการซื้อขายระยะสั้น เนื่องจากนักลงทุนสามารถส่งคำสั่งซื้อขายล่วงหน้าได้ในเวลาที่ต้องการซื้อหรือขาย การทำให้คอมพิวเตอร์ตัดสินใจซื้อหรือขายได้ในเวลาที่เหมาะสมนั้นจำเป็นต้องอาศัยขั้นตอนวิธีที่มีความแม่นยำในการวิเคราะห์หลักทรัพย์ และสามารถตัดสินใจซื้อขายจากผลการวิเคราะห์ได้อย่างถูกต้องวัตถุประสงค์ของวิทยานิพนธ์นี้ คือ การใช้ซัพพอร์ตเวกเตอร์แมชชีนมาทำการพยากรณ์ราคาตราสารอนุพันธ์ ซึ่งเป็นหลักทรัพย์ประเภทหนึ่ง โดยทำการพยากรณ์ราคาในนาทีถัดไป มีการนำขั้นตอนวิธี RReliefF มาใช้ในการคัดเลือกคุณลักษณะก่อนทำการฝึก ข้อมูลที่ใช้ในการทดลองแบ่งออกเป็น 3 กลุ่ม คือ แนวโน้มขึ้น แนวโน้มลง และแนวโน้มไม่เปลี่ยนแปลง ผลการทดลองแสดงให้เห็นว่าวิธีการที่นำเสนอให้ผลตอบแทนที่สูงกว่าเมื่อเปรียบเทียบกับวิธีการซื้อขายแบบ Buy-and-Hold
DOI: 10.14457/cu.the.2013.1127
title: ระบบควบคุมเวกเตอร์แบบไร้เซนเซอร์วัดตำแหน่งสำหรับเครื่องจักรกลไฟฟ้าเหนี่ยวนำชนิดป้อนสองทางที่ใช้ค่าความคลาดเคลื่อนของแบบจำลองโรเตอร์บนแกนอ้างอิงโฮโลโนมิก

description: วิทยานิพนธ์นี้นำเสนอระบบขับเคลื่อนสำหรับเครื่องจักรกลไฟฟ้าเหนี่ยวนำชนิดป้อนสองทางแบบไร้เซนเซอร์วัดตำแหน่งที่ใช้วิธีค่าผิดพลาดของแบบจำลองโรเตอร์บนแกนอ้างอิงโฮโลโนมิก แนวคิดที่นำเสนอในงานวิจัยปราศจากผลกระทบจากการเลื่อนของสัญญาดีซีออฟเซต อีกทั้งสามารถทำงานได้ในสภาวะที่กระแสโรเตอร์มีขนาดน้อยๆและสภาวะเชื่อมต่อกับกริด โดยวิธีประมาณตำแหน่งและความเร็วโรเตอร์ มีโครงสร้างการคำนวณที่ง่ายและไม่ซับซ้อน งานวิจัยนี้ยังได้วิเคราะห์เสถียรภาพของระบบประมาณค่าตำแหน่งด้วยวิธีการทำให้เป็นเชิงเส้นและสามารถแสดงเงื่อนไขเพียงพอสำหรับการยืนยันความมีเสถียรภาพรอบๆค่าประมาณหนึ่ง นอกจากนี้ยังนำเสนอการออกแบบค่าอัตราขยายการปรับตัวสำหรับระบบประมาณตำแหน่งที่มีลักษณะการควบคุมแบบวงรอบเปิด โดยพิจารณาผลตอบสนองอันดับหนึ่งแบบหน่วงเกินในการออกแบบ ความถูกต้องทางทฤษฎีที่นำเสนอสามารถยืนยันได้ด้วยผลการจำลองการทำงานและผลการทดลองกับระบบจริง
DOI: 10.14457/cu.the.2013.1128
title: การศึกษาสัดส่วนการป้อนอากาศที่มีผลต่อการเกิดอนุภาคขนาดเล็กและออกไซด์ของไนโตรเจนจากการเผาไหม้ชีวมวลร่วมกับถ่านหิน

description: จากแนวโน้มความต้องการพลังงานงานในรูปแบบต่างๆที่สูงขึ้นในทุกภาคส่วนส่งผลให้การจัดหาพลังงานให้เพียงพอเป็นเรื่องเร่งด่วนและสำคัญ ประเทศไทยเป็นประเทศเกษตรกรรมจึงมีวัสดุเหลือทิ้งจากการเกษตรหรือชีวมวลเป็นจำนวนมาก การนำพลังงานที่สะสมในชีวมวลดังกล่าวมาใช้ประโยชน์เป็นทางเลือกหนึ่งในการแก้ปัญหาวิกฤตพลังงาน การเผาไหม้เป็นเทคนิคการแปรรูปพลังงานจากชีวมวลที่ง่ายและถูกที่สุดซึ่งปัจจุบันได้ถูกนำมาใช้อย่างแพร่หลายแล้ว เช่น การผลิตไฟฟ้าจากการเชื้อเพลิงชีวมวล อย่างไรก็ตามโดยทั่วไปกระบวนการเผาไหม้จะก่อให้เกิดมลพิษหลายรูปแบบ เช่น อนุภาคขนาดเล็ก ก๊าซคาร์บอนมอนอกไซด์ ออกไซด์ของไนโตรเจน เป็นต้น การควบคุมการปลดปล่อยมลพิษดังกล่าวเป็นสิ่งจำเป็นและการเลือกเทคนิคการดักจับมลพิษที่เหมาะสมขึ้นอยู่กับลักษณะมลพิษที่เกิดขึ้น องค์ประกอบของเชื้อเพลิงและสภาวะที่เผาไหม้ เป็นหนึ่งในปัจจัยที่มีผลต่อลักษณะและปริมาณมลพิษที่เกิดขึ้น งานวิจัยนี้ทำการศึกษาลักษณะและปริมาณของมลพิษที่เกิดจากการเผาไหม้ชีวมวล ถ่านหิน และการเผาไหม้ร่วมระหว่างชีวมวลและถ่านหิน โดยมลพิษที่ทำการศึกษาประกอบด้วย อนุภาคขนาดเล็ก ออกไซด์ของไนโตรเจนและก๊าซคาร์บอนมอนอกไซด์ ชีวมวลที่เลือกในการศึกษานี้เป็นชีวมวลที่มีอยู่ในสูงสุดในประเทศ ได้แก่ แกลบ กากอ้อย เหง้ามันสำปะหลัง และ กะลามะพร้าว และถ่านหินที่เลือกเป็นถ่านหินมีการใช้มากในประเทศ คือ ลิกไนต์ และ บิทูมินัส การศึกษานี้ทำศึกษาลักษณะของมลพิษที่เกิดขึ้นจากสัดส่วนการเผาไหม้ชีวมวลต่อถ่านหินที่แตกต่างกันดังนี้ 80:20 50:50 และ 20:80 และทำการแปรผันสัดส่วนอากาศคิดเป็นร้อยละ 100 150 และ 200 ของปริมาณออกซิเจนที่ต้องการ โดยเทียบกับลักษณะและปริมาณมลพิษที่เกิดขึ้นจากการเผาไหม้ชีวมวลหรือถ่านหินเพียงอย่างเดียว ผลการศึกษาพบว่าการเผาไหม้ถ่านหินเพียงอย่างเดียวเกิดออกไซด์ของไนโตรเจนมากกว่าการเผาไหม้ชีวมวลอย่างเดียวและเมื่อเพิ่มสัดส่วนอากาศมากขึ้นมีผลทำให้การเกิดก๊าซไนโตรเจนออกไซด์และก๊าซคาร์บอนมอนอกไซด์ลดลง สำหรับการเผาร่วมถ่านหินและชีวมวล ออกไซด์ของไนโตรเจนและก๊าซคาร์บอนมอนอกไซด์ลดลงตามสัดส่วนของถ่านหินต่อชีวมวลที่ใช้และในสัดส่วนอากาศที่มากขึ้นทำให้เกิดออกไซด์ของไนโตรเจนและก๊าซคาร์บอนมอนอกไซด์ลดลง ในส่วนของการเกิดอนุภาคการเผาไหม้ชีวมวลเพียงอย่างเดียวทำให้เกิดอนุภาคฝุ่นมากว่าการเผาไหม้ถ่านหินเพียงอย่างเดียวในทุกสัดส่วนอากาศ และเมื่อทำการเผาไหม้ร่วมระหว่างชีวมวลและถ่านหินพบว่าปริมาณอนุภาคที่เกิดขึ้นลดลง
DOI: 10.14457/cu.the.2013.1129
title: การพัฒนาเครื่องกำเนิดพลาสมาแบบไมโครเวฟอิเล็กตรอนเรโซแนนซ์

description: งานวิจัยนี้เป็นการพัฒนาเครื่องกำเนิดพลาสมาแบบไมโครเวฟอิเล็กตรอนเรโซแนนซ์เพื่อนำไปใช้ในกระบวนการเคลือบอนุภาคโลหะที่ต้องการลงบนพื้นผิวของวัสดุชนิดต่างๆ ด้วยเทคนิคดีซีสปัตเตอร์ริงที่ใช้คลื่นไมโครเวฟความถี่ 2.45 GHz เป็นตัวช่วยเพิ่มสมรรถนะของการเคลือบ โครงสร้างของระบบสามารถแบ่งออกได้เป็น 4 ส่วนหลัก คือ ระบบสุญญากาศ ระบบจ่ายไฟฟ้ากระแสตรงแรงดันสูง ระบบไมโครเวฟ และระบบจ่ายก๊าซโดยเมื่อจ่ายไฟฟ้ากระแสตรงแรงดันสูงเข้าไประหว่างขั้วไฟฟ้าที่อยู่ภายในกระบอกสุญญากาศซึ่งบรรจุก๊าซทำสำหรับทำอันตรกิริยาอยู่ ภายใต้เงื่อนไขที่เหมาะสมก๊าซจะเกิดการแตกตัวเป็นพลาสมา ซึ่งประจุบวกในพลาสมาจะถูกเร่งด้วยสนามไฟฟ้าให้วิ่งเข้าชนกับวัสดุเป้าที่เชื่อมต่อกับระบบจ่ายไฟฟ้าขั้วลบ และหากประจุบวกที่วิ่งเข้าชนมีพลังงานเพียงพอก็จะเกิดการสปัตเตอร์ริงขึ้น ทำให้อนุภาคของวัสดุเป้าหลุดออกและวิ่งไปฝังตัวลงบนวัสดุที่ต้องการเคลือบ ในงานวิจัยนี้ได้ออกแบบระบบไฟฟ้าให้สามารถจ่ายไฟฟ้ากระแสตรงขั้วลบขนาด 500-1000 โวลต์ไปยังวัสดุเป้า และ จ่ายไฟฟ้ากระแสตรงขั้วบวกไปยังวัสดุเคลือบ ระดับสุญญากาศที่ใช้อยู่ที่ 0.045 ทอร์ ซึ่งพบว่าสามารถทำให้เกิดการแตกตัวเป็นพลาสมาและเกิดการฝังตัวของอนุภาคลงบนพื้นผิวของวัสดุที่ต้องการเคลือบได้ และเพื่อแสดงให้เห็นว่าเครื่องมือที่ผลิตขึ้นสามารถทำการเคลือบได้จริง จึงทำการทดลองเคลือบทองแดงลงบนเหล็กกล้าไร้สนิม (SS304) โดยใช้อาร์กอนเป็นก๊าซสำหรับทำอันตรกิริยา ภายใต้เงื่อนไขของแรงดันไฟฟ้าที่ 500 และ 800 โวลต์ เวลาในการเคลือบที่ 5, 10 และ 15 นาที และเมื่อปิดและเปิดคลื่นไมโครเวฟ ซึ่งจากผลการวัดด้วย SEM และการทำ Mapping เบื้องต้นชี้ให้เห็นว่าสามารถทำการเคลือบได้จริง และ แรงดันไฟฟ้า ไมโครเวฟ และ เวลาเป็นปัจจัยที่มีผลต่อกระบวนการเคลือบผิว
DOI: 10.14457/cu.the.2013.1130
title: การพัฒนาแผนภาพกระบวนการทำงานและการแลกเปลี่ยนสารสนเทศสำหรับโครงการอาคารเขียว

description: การพัฒนาโครงการอาคารเขียวเกี่ยวข้องกับกระบวนการทำงานและการแลกเปลี่ยนสารสนเทศที่ซับซ้อนกว่าโครงการอาคารทั่วไป การบริหารโครงการและการจัดการสารสนเทศในโครงการอาคารเขียวให้ประสบความสำเร็จจึงเป็นสิ่งที่ท้าทายอย่างยิ่งสำหรับผู้บริหารโครงการ วิทยานิพนธ์นี้นำเสนอขั้นตอนพัฒนาแผนภาพกระบวนการทำงานและการแลกเปลี่ยนสารสนเทศในโครงการอาคารเขียวเพื่อใช้เป็นแนวทางในการบริหารโครงการอย่างมีประสิทธิภาพ ผู้วิจัยได้ทำการรวบรวมข้อมูลโครงการก่อสร้างอาคารเขียวจากโครงการกรณีศึกษา 2 แห่ง คือ อาคารสถาบันพัฒนาผู้นำเครือเจริญโภคภัณฑ์ และอาคารวิจัยธรณีวิทยาและวิศวกรรมปิโตรเลียม รวมถึงจากบริษัทที่ปรึกษาด้านอาคารเขียว 2 แห่ง คือ บริษัท กรีนดเว็ล จำกัด และบริษัท ไทยโกลบอลเอนเนอร์จี้ จำกัด ข้อมูลโครงการก่อสร้างอาคารเขียวซึ่งถูกรวบรวมจากการสังเกตและการสัมภาษณ์เชิงลึกจะถูกผนวกเข้ากับองค์ความรู้จากเอกสารที่เกี่ยวข้อง เช่น คู่มืออ้างอิงสำหรับการออกแบบและการก่อสร้างอาคารเขียวฉบับ 2009 (LEED Reference Guide for Design and Construction 2009 Edition) เพื่อพัฒนาแผนภาพกระบวนการทำงานและการแลกเปลี่ยนสารสนเทศสำหรับแต่ละหัวข้อของระบบประเมินอาคารเขียว LEED จากนั้นจึงแผนภาพทั้งหมดไปตรวจสอบความถูกต้องจากผู้เชียวชาญโครงการก่อสร้างอาคารเขียวอีกครั้งหนึ่ง แผนภาพกระบวนการทำงานและการแลกเปลี่ยนสารสนเทศในโครงการอาคารเขียวที่พัฒนาขึ้นนำเสนอโดยประยุกต์ใช้แบบจำลองกระบวนการทางธุรกิจเชิงสัญลักษณ์ (Business Process Modeling Notations, BPMN) เพื่อให้ผู้อ่านสามารถเข้าใจกระบวนการทำงานและการแลกเปลี่ยนสารสนเทศได้โดยง่าย เจ้าของโครงการ ผู้บริหารโครงการ และผู้ที่สนใจสามารถใช้เป็นแนวทางในการบริหารโครงการอาคารเขียวให้ประสบความสำเร็จอย่างมีประสิทธิภาพ
DOI: 10.14457/cu.the.2013.1133
title: การออกแบบกระบวนการการประเมินคุณภาพสีน้ำทิ้งในภาคอุตสาหกรรม

description: การประเมินคุณภาพสีน้ำทิ้งว่าป็นที่พึงรังเกียจ ควรมีการประเมินทั้งทางเชิงคุณภาพและเชิงปริมาณ เพราะจะให้ผลการประเมินสีน้ำทิ้งนั้นมีความน่าเชื่อถือขึ้น ดังนั้นงานวิจัยนี้จึงมีวัตถุประสงค์เพื่อออกแบบกระบวนการสำหรับการประเมินคุณภาพสีน้ำทิ้งจากภาคอุตสาหกรรม ซึ่งกระบวนการนั้นต้องสามารถแสดงความสัมพันธ์ของลักษณะของสีน้ำทิ้งที่พึงรังเกียจด้วยดัชนีทางห้องปฏิบัติการรวมทั้งดัชนีอื่นๆ ที่เป็นที่ยอมรับกันทั่วไป งานวิจัยนี้ใช้น้ำทิ้งจากโรงงานย้อมผ้าเป็นกรณีศึกษา ขั้นตอนในการดำเนินงานวิจัยประกอบด้วย 1) ทำการทบทวนกับผู้เชี่ยวชาญถึงปัจจัยที่ส่งผลต่อสีน้ำทิ้งและวิธีการวิเคราะห์สีน้ำทิ้งตามมาตรฐานสำหรับภาคอุตสาหกรรม รวมทั้งการหารูปแบบของการกำหนดระดับสีน้ำทิ้ง 2) ทำการประเมินคุณภาพตัวอย่างสีน้ำทิ้ง ดังนี้ 2.1) การประมาณการมองเห็นสีน้ำทิ้งเมื่อเทียบกับแถบสีน้ำทิ้งด้วยระบบสีมันเซลล์ และ 2.2) การประมาณการมองเห็นสีน้ำทิ้งเมื่อเทียบกับค่าดัชนีทางห้องปฏิบัติการ ซึ่งได้แก่ ค่าสี ค่าความขุ่น ค่าบีโอดีและค่าซีโอดี 3) ทำการวิเคราะห์ความสัมพันธ์ของค่าดัชนีต่างๆ ผลการดำเนินงานวิจัย พบว่า ค่าสีน้ำทิ้งที่ “ไม่เป็นที่พึงรังเกียจ” เมื่อเทียบกับแถบสีของระบบมันเซลล์จะมีค่าน้ำหนักของสีในตำแหน่งที่ 9 และมีค่าความอิ่มตัวของสีในตำแหน่งที่ต่ำกว่า 4 ส่วนสีน้ำทิ้งที่ “เป็นที่พึงรังเกียจ” เมื่อเทียบกับดัชนีทางห้องปฏิบัติการจะมีค่าสีมากกว่า 163 ADMI ขึ้นไป ค่าสีน้ำทิ้งที่เป็นที่พึงรังเกียจนี้จะมีความสัมพันธ์กับค่าซีโอดี (ที่ r= 0.80) งานวิจัยนี้ยังได้ข้อสรุปอีกว่า ผลการประมาณการมองเห็นสีน้ำทิ้งเมื่อเทียบกับแถบสีน้ำทิ้งด้วยระบบสีมันเซลล์มีความสอดคล้องกับผลการประมาณการมองเห็นสีน้ำทิ้งเมื่อเทียบกับค่าดัชนีคุณภาพน้ำทางห้องปฏิบัติการ การออกแบบกระบวนการการประเมินคุณภาพสีน้ำทิ้งที่ได้นำเสนอนี้สามารถช่วยให้ผลการประเมินคุณภาพสีน้ำทิ้งมีความน่าเชื่อถือมากขึ้น
DOI: 10.14457/cu.the.2013.1131
title: การกำจัดนิกเกิล ทองแดง และโครเมียมจากน้ำเสียโรงงานผลิตแม่พิมพ์ด้วยวิธีการพอกพูนด้วยไฟฟ้าแบบควบคุมกระแสไฟฟ้าให้คงที่

description: งานวิจัยนี้ทำการศึกษาสภาวะที่ดีที่สุดในการกำจัดนิกเกิล ทองแดง และโครเมียมจากน้ำเสียโรงงานผลิตแม่พิมพ์ด้วยวิธีการพอกพูนด้วยไฟฟ้าแบบควบคุม กระแสไฟฟ้าให้คงที่ โดยต่อเซลล์เคมีไฟฟ้าแบบมีรอยต่อของสารละลายใช้แกรไฟต์เป็นขั้วไฟฟ้าแอโนด และแคโทด เพื่อศึกษาผลของชนิดของสารละลายอิเล็กโทรไลต์ฝั่งขั้วไฟฟ้าแอโนด ความเร็วกวนผสมฝั่งขั้วไฟฟ้าแคโทด ความหนาแน่นกระแสไฟฟ้า และ การปรับลดกระแสไฟฟ้าตามระยะเวลา โดยมีความเข้มข้นของนิกเกิล ทองแดง และโครเมียม เท่ากับ 13 200 และ 101 มิลลิกรัมต่อลิตร ตามลำดับ จากการศึกษาพบว่า สารละลายอิเล็กโทรไลต์ที่ทำการทดลองทั้ง 5 ชนิดไม่มีผลต่อการกำจัดโลหะทั้ง 3 ชนิด จึงสามารถเลือกใช้น้ำเสียเป็นสารละลายอิเล็กโทรไลต์แทนการใช้สารเคมี และน้ำประปา และจากการศึกษาความเร็วในการกวนผสม พบว่าความเร็วในการกวนผสมที่ดีที่สุด คือ 800 รอบต่อนาทีโดยใช้เวลาในการกำจัดโลหะทั้ง 3 ชนิดน้อยที่สุดประมาณ 49 นาที ที่ความหนาแน่นกระแสไฟฟ้า 4.17 แอมแปร์ต่อตารางเมตร และจากการศึกษาค่าความหนาแน่นกระแสไฟฟ้า พบว่า ความหนาแน่นกระแสไฟฟ้าเพิ่มมากขึ้น ร้อยละการกำจัดโลหะทั้ง 3 ชนิดจะเพิ่มขึ้น โดยที่ความหนาแน่นกระแสไฟฟ้า 10.42 แอมแปร์ต่อตารางเมตร ใช้ระยะเวลาในการกำจัดโลหะทั้ง 3 ชนิด ประมาณ 20 นาที สามารถกำจัดนิกเกิล ทองแดง และโครเมียมได้ร้อยละ 96.04 มากกว่า 99.96 และ มากกว่า 99.94 ตามลำดับ และจากการศึกษาการปรับลดค่าความหนาแน่นกระแสไฟฟ้าตามระยะเวลา พบว่า การปรับลดค่าความหนาแน่นกระแสไฟฟ้าแบบที่ 2 ใช้ระยะเวลากำจัดโลหะทั้ง 3 ชนิด น้อยที่สุดประมาณ 20 นาที โดยใช้พลังงานไฟฟ้า 2.92 กิโลวัตต์ชั่วโมงต่อลูกบาศก์เมตร